**Ministru kabineta noteikumu projekta „Grozījumi Ministru kabineta 2009.gada 27.oktobra noteikumos Nr.1227 „Noteikumi par regulējamiem sabiedrisko pakalpojumu veidiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saeima 2013.gada 6.novembrī pieņēma likumu „Grozījumi Elektroenerģijas tirgus likumā”, mainot terminu „koģenerācijas elektrostacijas” uz „koģenerācijas stacijas”. Līdz ar to ir nepieciešams precizēt Ministru kabineta 2009.gada 27.oktobra noteikumu Nr.1227 „Noteikumi par regulējamiem sabiedrisko pakalpojumu veidiem” (turpmāk – Noteikumi) regulējumu attiecībā uz siltumenerģijas un elektroenerģijas ražošanu koģenerācijā. 2. Saeima 2014.gada 13.martā pieņēma likumu „Grozījumi Enerģētikas likumā”, papildinot Enerģētikas likumu ar normām par sašķidrinātās dabasgāzes pakalpojumu. Saskaņā ar Enerģētikas likuma 7.panta pirmo un otro daļu Sabiedrisko pakalpojumu regulēšanas komisija (turpmāk - Regulators) licencē sašķidrinātās dabasgāzes pakalpojuma sniegšanu. Līdz ar to ir nepieciešams veikt grozījumu Noteikumos, papildinot dabasgāzes apgādē regulējamo sabiedrisko pakalpojumu veidus.3. Ar 2013.gada 21.marta likumu „Grozījumi Pasta likumā” no Pasta likuma 17.panta otrās daļas ir izslēgts 4.punkts, kas paredzēja, ka naudas pārvedumi un pārskaitījumu pakalpojumi, kurus sniedz, izmantojot pasta tīklu, ir pasta pakalpojums. Ņemot vērā, ka naudas pārvedumi ir izslēgti no pasta nozares pakalpojumu apraksta, ir nepieciešams veikt grozījumu Noteikumos, tādējādi precizējot pasta nozarē regulējamos sabiedriskos pakalpojumus. 4. Ūdenssaimniecības nozarē, līdzīgi kā tas jau ilgstoši notiek enerģētikas nozarē siltumenerģijas apgādē, nepieciešams noteikt kritēriju, kas būtiski samazinātu administratīvo slogu sabiedrisko pakalpojumu sniedzējiem, kas sniedz neliela apjoma ūdenssaimniecības pakalpojumus mazam pakalpojumu lietotāju skaitam. Neadekvāts administratīvais slogs, kas saistīts ar attiecīgu izmaksu iekļaušanu ūdenssaimniecības pakalpojumu tarifā, ir pretējs arī ūdenssaimniecības pakalpojumu lietotāju interesēm.5. Saeima 2014.gada 27.martā pieņēma likumu „Grozījumi Atkritumu apsaimniekošanas likumā”, ar kuru ir svītrots vārds „izgāztuves” no pantiem, kuros bija saglabājies regulējums saistībā ar atkritumu apglabāšanu, jo šobrīd sadzīves atkritumu apglabāšana notiek tikai sadzīves atkritumu poligonos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar mainīto terminu Elektroenerģijas tirgus likumā, nepieciešams veikt redakcionālu grozījumu Noteikumos aizstājot vārdus „koģenerācijas elektrostacija” ar vārdiem „koģenerācijas stacija”.2. Saskaņā ar Noteikumu 2.2.apakšpunktu pašlaik elektroenerģijas apgādē ir jāregulē elektroenerģijas un siltumenerģijas ražošana koģenerācijā, kur koģenerācijas iekārtu kopējā uzstādītā elektriskā jauda koģenerācijas elektrostacijā ir lielāka par vienu megavatu. Saskaņā ar Noteikumu 3.1.apakšpunktu siltumenerģijas apgādē nepieciešams regulēt siltumenerģijas ražošanu iekārtās ar kopējo uzstādīto siltuma jaudu, kas lielāka par vienu megavatu, ja lietotājiem nodotais siltumenerģijas apjoms pārsniedz 5000 megavatstundu gadā.Noteikumus nepieciešams precizēt, lai novērstu dažādas Noteikumu 2.2.apakšpunkta un 3.1.apakšpunkta interpretācijas iespējas saistībā ar siltumapgādi. Tāpēc Noteikumu 3.1.apakšpunkts papildināms ar precizējumu, ka šajā apakšpunktā norādītie kritēriji attiecināmi arī uz koģenerāciju, attiecīgi svītrojot 2.2.apakšpunktā norādi uz siltumenerģijas ražošanu koģenerācijā. Grozījums nemaina pastāvošo tiesiskā regulējuma būtību, bet precizē praksē jau piemērojamo kārtību. 3. Saeima 2014.gada 13.martā pieņēma likumu „Grozījumi Enerģētikas likumā”, papildinot Enerģētikas likumu ar normām par sašķidrinātās dabasgāzes pakalpojumu un nosakot Regulatoram virkni pienākumu attiecībā uz sašķidrinātās dabasgāzes pakalpojuma sniegšanas uzraudzību, tostarp licencēšanu.Saskaņā ar Enerģētikas likuma 1.panta 1.punktu enerģija šā likuma izpratnē ir prece ar noteiktu vērtību – iegūtā elektroenerģija vai siltumenerģija, kā arī dabasgāze, tostarp sašķidrinātā dabasgāze. Tātad sašķidrinātās dabasgāzes pakalpojuma sniegšana ietilpst dabasgāzes apgādē. Savukārt minētā likuma 1.panta 48.punkts nosaka, ka sašķidrinātās dabasgāzes pakalpojums ir dabasgāzes šķidrināšana vai sašķidrinātās dabasgāzes saņemšana, izkraušana, uzglabāšana un pārvēršana gāzveida stāvoklī turpmākai piegādei uz dabasgāzes pārvades sistēmu vai enerģijas lietotājam.Ņemot vērā minēto, ir nepieciešams papildināt Noteikumu 4.punktu ar 4.5.apakšpunktu par sašķidrinātās dabasgāzes pakalpojumu.Sašķidrinātās dabasgāzes piegādei enerģijas lietotājam var tikt izmantotas dažādas tehnoloģijas, proti:1)sašķidrinātās dabasgāzes pārvēršana gāzveida stāvoklī terminālā un piegāde enerģijas lietotājam, izmantojot pārvades sistēmas pakalpojumus (kas saistās ar trešās puses pieejas pienākumu izpildi no iesaistīto operatoru puses);2)sašķidrinātās dabasgāzes iepildīšana sauszemes vai nelielas kravnesības tankkuģos ar sekojošu piegādi pa sauszemes vai ūdens ceļiem enerģijas lietotājiem, kas neizmanto pārvades sistēmas pakalpojumus, bet, piemēram, to īpašumā vai lietošanā esošas sašķidrinātās dabasgāzes iekārtas, kas ļauj saņemt un lietot sašķidrināto dabasgāzi līdzīgi, kā tas šobrīd notiek ar sašķidrināto naftas gāzi.Atšķirīgi ir arī enerģijas lietotāji. Šobrīd Latvijā dabasgāzi pamatā izmanto tikai enerģijas un siltuma ražošanai vai kā kurināmo tehnoloģisko procesu nodrošināšanai. Savukārt Eiropas Savienības stratēģijā „Ceļvedis uz Eiropas vienoto transporta telpu — virzība uz konkurētspējīgu un resursefektīvu transporta sistēmu” (*WHITE PAPER Roadmap to a Single European Transport Area – Towards a competitive and resource efficient transport system*) ir paredzēta arvien plašāka dabasgāzes un sašķidrinātās dabasgāzes izmantošana kā degviela sauszemes un ūdens transportam. Ievērojot faktu, ka Latvijā dabasgāzes kompresoru stacijas transporta uzpildīšanai vairs nepastāv, visticamākā minētās stratēģijas īstenošanas tehnoloģija varētu būt dabasgāzes uzpildes staciju izveide gar transporta maģistrālēm, kurām sašķidrinātā dabasgāze tiktu piegādāta cisternās tālākai iepildīšanai transportlīdzekļos gāzveida vai sašķidrinātās dabasgāzes formā.No dabasgāzes tirgus attīstības un tā uzraudzības viedokļa būtiski ir regulēt tādu pakalpojumu sniegšanu, kas ir saistīta ar infrastruktūru, attiecībā uz kuru saskaņā ar Eiropas Parlamenta un Padomes 2009.gada 13.jūlija direktīvu 2009/73/EK par kopīgiem noteikumiem attiecībā uz dabasgāzes iekšējo tirgu un par direktīvas 2003/55/EK atcelšanu un Enerģētikas likumu ir jānodrošina vienlīdzīga trešo pušu pieeja. Ņemot vērā iepriekš minēto, kā arī to, ka jau šobrīd saskaņā ar Noteikumu 4.4.apakšpunktu Regulators neuzrauga dabasgāzes tirdzniecību automobiļu gāzes uzpildes kompresoru stacijās, nebūtu regulējama sašķidrinātās dabasgāzes tieša piegāde enerģijas lietotājiem. 4. Noteikumu 7.5.apakšpunkts nosaka, ka pasta nozarē regulējamais sabiedriskais pakalpojums ir naudas pārvedumi un pārskaitījumu pakalpojumi, kurus sniedz, izmantojot pasta tīklu. No spēkā esošā Pasta likuma regulējuma izriet, ka naudas pārvedumi un pārskaitījumu pakalpojumi, kurus sniedz, izmantojot pasta tīklu, vairs nav iekļauti regulējamo sabiedrisko pakalpojumu veidu aprakstā pasta nozarē, līdz ar to no Noteikumiem ir svītrojams 7.5.apakšpunkts. Regulators savas kompetences ietvaros atbilstoši normatīvajos aktos noteiktajam regulē pasta sūtījuma veidu - vēstuļu korespondences sūtījums.5. Noteikumu projekts paredz, ka regulēt nepieciešams tādu sabiedrisko pakalpojumu sniegšanu, ja komersanta sniegto sabiedrisko ūdenssaimniecības pakalpojumu apjoms vismaz vienā ūdenssaimniecības nozares sabiedriskā pakalpojuma veidā pārsniedz 100 000 m³ gadā. Tāpat kā siltumapgādē, arī ūdenssaimniecības nozarē likuma „Par pašvaldībām” 15.panta pirmais punkts nosaka pašvaldībām autonomo funkciju organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds.Jau šobrīd pašvaldības organizē, uzrauga un nosaka maksu par ūdensapgādes un kanalizācijas pakalpojumiem gadījumos, ja šos pakalpojumus sniedz pašvaldība. Kritērija ieviešana var veicināt procesu, kad ūdenssaimniecības nozares komersantu, kas sniedz neliela apjoma ūdenssaimniecības pakalpojumus, darbības zonas tiktu pievienotas lielākām komersantu darbības zonām, tādā veidā optimizējot pakalpojumu sniegšanas izmaksas un sasniedzot noteikto kritēriju komersantiem ir iespējas kļūt par tādu sabiedrisko pakalpojumu sniedzējiem, kuru sniegšanu regulē Regulators.6. Noteikumu 10.punkts nosaka, ka sadzīves atkritumu apsaimniekošanas nozarē nepieciešams regulēt sadzīves atkritumu apglabāšanu atkritumu poligonos un izgāztuvēs. Atbilstoši Atkritumu apsaimniekošanas valsts plānam 2013.-2020.gadam, Latvijā ir izveidots atkritumu apglabāšanas poligonu tīkls, slēgtas visas izgāztuves, vairākas no tām ir rekultivētas, bet atkritumu apglabāšana tajās vairs nenotiek. Līdz ar to no Noteikumiem ir svītrojams vārds „izgāztuves”. |
| 3. | Projekta izstrādē iesaistītās institūcijas | Sabiedrisko pakalpojumu regulēšanas komisija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sašķidrinātās dabasgāzes pakalpojuma sniedzēji un lietotāji. Latvijā līdz šim sašķidrinātās dabasgāzes pakalpojums nav sniegts, nav arī informācijas, cik šāda pakalpojuma sniedzēji varētu būt nākotnē.Ūdenssaimniecības pakalpojumu sniedzēji un lietotāji. Latvijā ir 78 komersanti, kuru sniegto ūdenssaimniecības pakalpojumu apjoms ir zem 100 000 m³ gadā. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta 3. punkts neparedz informācijas sniegšanas prasības, taču netieši ietver sevī administratīvo izmaksu rašanos, jo ar noteikumu projekta stāšanos spēkā sašķidrinātās dabasgāzes pakalpojuma sniedzējiem būs informācijas sniegšanas pienākums, kas izriet no likuma “Par sabiedrisko pakalpojumu regulatoriem”25.panta pirmās daļas un Enerģētikas likuma 5.panta piektās daļas prasībām. Tomēr pašreizējā stadijā nav iespējams precīzi noteikt potenciālo dokumentu skaitu, tajos iekļauto informācijas sniegšanas pienākumu apjomu, kā arī nav zināms sašķidrinātās dabasgāzes pakalpojumu sniedzēju skaits, tādējādi nav iespējams veikt administratīvo izmaksu aprēķinu.Noteikumu projekts ievērojami atvieglos administratīvo slogu maza apjoma ūdenssaimniecības pakalpojumu sniedzējiem. Turpmāk maza apjoma ūdenssaimniecības pakalpojuma sniedzējiem nebūs jāiegulda resursi un jāizstrādā tarifu projekts iesniegšanai Regulatoram saskaņā ar likuma “Par sabiedrisko pakalpojumu regulatoriem” 19.panta pirmo daļu; nevajadzēs gatavot un sniegt ikgadējās atskaites un informāciju par izmaiņām savā darbībā; nebūs jāmaksā valsts nodeva par sabiedrisko pakalpojumu regulēšanu saskaņā ar likuma “Par sabiedrisko pakalpojumu regulatoriem” 30.panta pirmo daļu. Tā kā katram komersantam ir atšķirīgs izmaksu apjoms, nav iespējams veikt administratīvo izmaksu ietaupījuma aprēķinu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 1.Saskaņā ar likuma „Par sabiedrisko pakalpojumu regulatoriem” 30.panta pirmo un otro daļu sašķidrinātās dabasgāzes pakalpojuma sniedzēji iemaksās valsts nodevu par sabiedrisko pakalpojumu regulēšanu. Minētā valsts nodeva iemaksājama valsts budžetā un tā izmantojama vienīgi Sabiedrisko pakalpojumu regulēšanas komisijas darbības nodrošināšanai. Ministru kabineta 2009.gada 22.decembra noteikumu Nr.1623 „Noteikumi par valsts nodevas likmi par sabiedrisko pakalpojumu regulēšanu un nodevas maksāšanas kārtību” 2.punkts paredz, ka minētās nodevas likme ir 0,17 procentu no komersanta sniegtā attiecīgā sabiedriskā pakalpojuma veida neto apgrozījuma iepriekšējā kalendāra gadā. Ņemot vērā to, ka nav zināms, cik daudz komersantu sniegs sašķidrinātās dabasgāzes pakalpojumu un kāds varētu būt komersantu sniegtā sašķidrinātās dabasgāzes pakalpojuma neto apgrozījums, pašlaik nav iespējams aprēķināt ietekmi uz valsts budžetu. 2. No kopējā regulējamo ūdenssaimniecības pakalpojumu neto apgrozījuma ūdenssaimniecības pakalpojumu sniedzēju, kuri sniedz ūdenssaimniecības pakalpojumus zem 100 000 m3 gadā, neto apgrozījums veido 3,5 % , kas neatstās būtisku ietekmi uz valsts nodevas apmēru un valsts budžetu.  |
| Anotācijas IV un V sadaļa – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks ievietots Ekonomikas ministrijas mājas lapā [www.em.gov.lv](http://www.em.gov.lv).  |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sabiedrisko pakalpojumu regulēšanas komisija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Sabiedrisko pakalpojumu regulēšanas komisijas darbības ietvaros. |
| 3. | Cita informācija | Nav |

  |

Iesniedzējs:

ekonomikas ministre D.Reizniece-Ozola

Vīza:

valsts sekretārs M.Lazdovskis

13.01.2015 14:53

1860

M.Ivanova, 67013156
Margarita.Ivanova@em.gov.lv